Boland Landbouskool - OMSENDBRIEF 6 VAN 2018
OMSENDBRIEF 6 VAN 2018
Almal het seker reeds kennis geneem dat ons in Maartmaand ‘n verkiesing moet hou om ‘n Skoolbeheerliggaam te kies vir die volgende termyn van drie jaar. Behalwe vir ander lede van die Beheerliggaam moet sewe ouers deur die ouers/voogde van die skool verkies word. By hierdie verkiesing is ‘n kworum van 15% van alle ouers nodig, wat beteken dat daar ongeveer 100 ouers teenwoordig moet wees om met die verkiesing voort te gaan. Gelukkig bepaal die wet dat ‘n tweede geleentheid dan gehou moet word, waartydens daar voortgegaan kan word met die verkiesing sonder die bepaling van ‘n kworum.
Om dit moontlik te maak vir die maksimum aantal ouers om die verkiesing by te woon, sonder dat ons noodwendig ‘n kworum moet kry en ‘n volgende vergadering moet belê, gee ek hiermee kennis van die volgende datums:
Vrydag 16 Maart om 12:00 : Beheerliggaamverkiesing waarvoor kworum benodig word.
Vrydag 23 Maart om 12:00 : Beheerliggaamverkiesing indien kworum nie op 16 Maart
bereik is nie en waarvoor ‘n kworum nie benodig word nie.
Almal kry vandag amptelik kennis van die verkiesing. Vir duidelikheid wil ek net noem dat die totale huidige beheerliggaam ontbind en alle lede van die nuwe beheerliggaam nuut verkies moet word. ‘n Beheerliggaamlid wie se kind dus steeds in die skool is, gaan nie outomaties voort as lid van die beheerliggaam nie.
Die verkiesing van ‘n beheerliggaam is ‘n baie belangrike geleentheid en ook ‘n groot verantwoordelikheid wat op ons ouers se skouers rus. Maak asb erns hiermee en nomineer kandidate wat hierdie verantwoordelikheid kan dra. Neem asb in aanmerking dat kandidate verkieslik ouers van gr 8-, 9- en 10-leerlinge moet wees, aangesien hulle vir ‘n drie jaar tydperk moet dien terwyl hul kinders in die skool is.
Wie wil ek as ouer vir my kind wees? Wat is die belangrikste bydrae wat ek as ouer tot my kind se lewe kan maak? Hierdie is onder andere van die vrae wat ons wil bespreek. Dit is ‘n geleentheid vir ouers om in ‘n oop gesprek saam te gesels oor verskillende aspekte van ouerskap. Ons sal gesels oor byvoorbeeld: My tiener en sy selfoon; Verandering; Tienerliefde; Groepsdruk; Liggaamskwessies. Tydens die gesprek sal daar iets te drinke wees en teen die tyd wat die skool uitkom, sal die gesprek klaar wees. Jy is welkom!
Datum: • 9 Maart 12:30-13:30 (Tennisklubhuis)
OLD MUTUAL INSURE AGRIFEES 2018
Ons OMI Agrifees vind vanjaar op 16 en 17 Maart plaas. Soos u weet, is die doel van die fees om fondse te in en om as Bolandfamilie saam te verkeer. Ons slaan vanjaar ‘n nuwe blaadjie om en doen weg met die lapa’s. Dit word vervang deur ‘n gesellige braai deur al ons ouers en belangstellendes.
Die naweek begin Vrydagmiddag 14:30 met 40 laerskoolrugbyspanne wat op ons velde wedstryde speel. U ondersteuning vir hierdie wedstryde sal waardeer word.
Vrydagaand is ons seuns by Mej Boland in die skoolsaal en ons ouers, asook enige ander belangstellendes, by ‘n gesellige braai wat op die terrein tussen die OOV-kiosk en Boland Sentrum gehou word. Braaipakke word te koop aangebied en kroegfasiliteite sal beskikbaar wees. Kom kuier gerus saam. Ons gaan 3 artikels tydens die braai opveil.
Daar sal 27 hoërskoolrugbywedstryde vanaf 08:30 plaasvind met ons o.19A-span wat die hoofwedstryd om 14:00 vs Garsfontein speel.
MEJ BOLAND – VRYDAG 16 MAART
As gevolg van die kapasiteit van die saal is daar slegs ‘n beperkte hoeveelheid kaartjies beskikbaar. Dit moet vooraf by Lucia by die finanskantoor gekoop word vanaf 5 Maart. Geen kaartjies word die aand by die deure verkoop nie en ongelukkig kan ons nie u plekke vooraf reserveer nie. Koste beloop R70 per persoon en Bolandseuns woon die geleentheid gratis by. René Bester Felder
LEWENDE HAWE EN VLEIS
Ons is op soek na lewende hawe en/of verwerkte pakke vleis, verkieslik 1 kg-pakke, vir die vleistafel. Ons benodig heelwat skape asook ŉ wors-vark. Indien u diere na afloop van die uitnaweek na die skool sou bring, kontak my by 084 624 7393, of Johan van der Merwe by 083 321 9568 sodat ons ŉ reëling kan tref waar u dit moet aflaai. Ons het regtig u hulp nodig in die verband. Cobus van Coller
BRUNCH: SATERDAG - 17 MAART 2018
By voorbaat baie dankie vir alle skenkings ten bate van die OM Insure Agri-fees. Ons het egter ook helpers nodig om met die voorbereiding en organisering van die ontbyt te help. Ons versoek dus dat alle graad 12-ouers die meegaande vorm aanlyn voltooi voor Maandag 12 Maart 2018.
Kaartjies is beskikbaar by Lucia. Ons wil u aanmoedig om betyds ontbytkaartjies te koop om die beplanning te vergemaklik.
Geen ontbyt sal na 11:30 bedien word nie, vanweë die feit dat die lokaal gereed gemaak moet word vir ŉ ander funksie. Prieur du Plessis
BOOT SALE / TWEEDEHANDSE GOEDERE VERKOPING
Ons vra weer vir ouers om tweedehandse bruikbare goedere vir ons te bring. Ons het 'n winskoop-tafel waar ons ou goed wat steeds in bruikbare kondisie is, gaan verkoop. Almal het 'n "ekstra" van een of ander item wat net in die pad staan. Bring dit gerus vir ons, iemand anders kan dit moontlik weer baie handig vind.
M Jordaan en J Crous
Dankie by voorbaat. René Bester Felde
KLEREWINKEL : TYE VIR MAART
Dinsdag 6 Maart 2018 - Gewone tyd 17:00 – 17:30
Dinsdag 13 Maart 2018 - Gewone tyd
Vrydag 16 Maart 2018 - 14:00 – 15:30 Oesfees
Saterdag 17 Maart 2018 - 09:00 – 10:30 Oesfees
Dinsdag 20 Maart 2018 - Gesluit
Maandag 26 Maart 2018 - 16:30 – 17:30
Dinsdag 10 April 2018 - 16:30 -17:30
Res van kwartaal elke Dinsdag 17:00 – 17:30 tensy anders gereël.
Ook met elke tuis wedstryd Saterdae 08:30 – 11:00.
Nr 10 (2x gedra)
2 paar Puma Evospeed rugbytoks
R700 en R900